Interakcie a fotosenzitivita
Dobrý deň,koľko dní po ATB Medociprin môžem na slnko? A môže sa súčasne užívať s lexaurinom? Velmi pekne ďakujem.
Dobrý deň.
Ďakujeme za Vašu otázku.
Pokožka býva pri liečbe liekom MEDOCIPRIN citlivejšia na slnečné svetlo alebo ultrafialové (UV) svetlo. Z tohto dôvodu je potrebné vyhýbať sa silnému slnečnému svetlu alebo umelému ultrafialovému svetlu, ako je solárium. Ak nie je možné zabrániť expozícii, odporúča sa na liečené miesta používať prípravky s ochranným faktorom, ideálne SPF 50, a ochranné oblečenie.
Pri súčasnom užívaní liekov môže dôjsť k zvýšeniu účinku lieku Lexaurin, vrátane zvýšeného rizika výskytu vedľajších účinkov. Pokiaľ súbežnú liečbu schválil jeden lekár, je si týchto skutočností vedomý a prispôsobil im dávkovanie. V takom prípade odporúčam riadiť sa jeho pokynmi.
Prajem pekný zvyšok dňa.
S pozdravom
Mgr. Barbora Bičanovská